אדית אגר

אדית אווה (אידי) אגר (באנגלית: Edith Eva (Edie) Eger; נולדה ב-29 בספטמבר 1927) היא פסיכולוגית יהודייה אזרחית ארצות הברית. היא ניצולת השואה ומומחית בטיפול בהפרעת דחק פוסט-טראומטית.<ref name=":1"></ref> ספר זיכרונותיה הראשון, הבחירה - אפילו בגיהנום התקווה יכולה לפרוח, שפורסם בשנת 2017, הפך לרב-מכר בינלאומי<ref></ref>, יצא לאור בעברית בשנת 2022. ספרה השני, שכותרתו המתנה - 12 שיעורים להצלת חייכם, ראה אור בספטמבר 2020.

== ביוגרפיה ==
אדית אגר היא בתם הצעירה של לאיוש ואילונה אלפנט, יהודים הונגרים שחיו באזור שהיה בזמן לידתה חלק מצ'כוסלובקיה. אביה היה חייט.<ref name="USHM"></ref>

עיר הולדתה, קושיצה, השתייכה להונגריה לפני יוני 1920 ואחרי 1938 וכונתה Kassa באותה תקופה. אגר למדה בגימנסיה והשתתפה בשיעורי בלט. היא הייתה חברה בקבוצה האולימפית ההונגרית בהתעמלות.<ref name=":0"></ref><ref name="NYT"></ref> בשנת 1942 חוקקה ממשלת הונגריה חוקים אנטי-יהודיים חדשים והיא הודחה מנבחרת ההתעמלות. אחותה הגדולה קלרה הייתה נגנית כינור והתקבלה לקונסרבטוריון של בודפשט. במהלך המלחמה קלרה הוסתרה על ידי המורה שלה למוזיקה.<ref name="EPHM"></ref> אחותה מגדה הייתה פסנתרנית.

במרץ 1944 נאלצה אגר להתגורר בגטו קושיצה עם הוריה ואחותה מגדה. באפריל הם נאלצו להישאר בבית חרושת ללבנים עם 12,000 יהודים אחרים למשך חודש. בחודש מאי של אותה שנה הם גורשו לאושוויץ. היא הופרדה מאמה על ידי יוזף מנגלה. אמה נרצחה בתאי הגזים. בזכרונותיה מספרת אגר כי באותו ערב מנגלה גרם לה לרקוד בשבילו בצריף שלה. כ"אות תודה" היא קיבלה כיכר לחם שחלקה עם בנות אחרות.<ref name="Oprah"></ref>

על פי זיכרונותיה, היא שהתה במחנות שונים, ביניהם מאוטהאוזן. הנאצים פינו את מאוטהאוזן ומחנות ריכוז אחרים כשהאמריקאים והרוסים התקרבו. אגר נשלחה לצעדת מוות עם אחותה מגדה למחנה הריכוז גונסקירכן,<ref name="VK"></ref> במרחק של כ־55 קילומטרים. כשלא הצליחה ללכת רחוק יותר כשהיא מותשת, אחת הילדות איתה חלקה את הלחם של מנגלה זיהתה אותה והחזיקה אותה יחד עם מגדה. התנאים בגונסקירכן היו כה גרועים עד שאגר נאלצה לאכול דשא כדי לשרוד, בעוד אסירים אחרים פנו לקניבליזם.<ref name="SvT"></ref> כאשר צבא ארצות הברית שחרר את המחנה במאי 1945, מספרים כי חייל ראה את ידה נעה כאשר, על פי אגר, היא הושארה למות בין מספר גופות. החייל פנה במהירות לטיפול רפואי והציל את חייה. היא שקלה אז 32 קילוגרמים, היה לה שבר בגב, טיפוס הבטן, דלקת ריאות ופלוריזיס.<ref name="NRC"></ref>

== אחרי המלחמה ==
אדית ומגדה התאוששו בבית חולים שדה אמריקאי, וחזרו לקושיצה שם מצאו את אחותם קלרה. הוריהם וארוסה של אדית אריק לא שרדו את אושוויץ. היא נישאה לבלה (אלברט) אגר, גם הוא ניצול שואה, אותו הכירה בבית החולים. הוא הצטרף לפרטיזנים במהלך המלחמה. בשנת 1949, לאחר איומים מצד הקומוניסטים, הם ברחו יחד עם בתם לארצות הברית. שם היא סבלה מטראומת המלחמה ומתסמונת מחנות הריכוז, ולא רצתה לדבר על זמן המלחמה עם שלושת ילדיה.

היא התיידדה עם ויקטור פראנקל, עברה טיפול נפשי וקיבלה את הדוקטורט בפסיכולוגיה קלינית מאוניברסיטת טקסס באל פאסו בשנת 1978. היא קיבלה גם רישיון לעסוק בפסיכולוגיה. היא פתחה מרפאה טיפולית בליולה, קליפורניה ומונתה לחברת סגל באוניברסיטת קליפורניה בסן דייגו.

בשנת 1990 חזרה אגר לאושוויץ כדי להתמודד עם רגשותיה המודחקים. בעידודו של פיליפ זימברדו, פרסמה את קורותיה בספרה הראשון "הבחירה" בשנת 2017.

בעבודתה כפסיכולוגית היא עוזרת למטופליה להשתחרר ממחשבותיהם ועוזרת להם לבחור בסופו של דבר בחופש. ספרה, הבחירה, הפך לרב מכר של הניו יורק טיימס ושל הסאנדיי טיימס.<ref></ref><ref></ref> בספרה השני, המתנה (2020), היא מעודדת את הקורא לשנות את המחשבות שעל פי אגר כולאות אותנו ואת ההתנהגויות ההרסניות שיעכבו אותנו. מה שקורה לנו בחיים הוא בסופו של דבר לא החשוב ביותר, היא אומרת. לדעת אגר החשוב ביותר הוא מה שאנחנו עושים עם חיינו. 

אגר הופיעה ב-CNN ובמופע של אופרה ווינפרי .

=== משפחתה ===
בארצות הברית נולדו למשפחת אגר שני ילדים נוספים. בתם מריאן נשואה לרוברט אנגל, חתן פרס נובל לכלכלה. בן זוגה בלה אגר נפטר בשנת 1993.<ref></ref>

== ספריה ==
* The Choice - Embrace the Possible . Scribner, 2017,
:תורגם לעברית בידי דנה אלעזר הלוי ויצא לאור בהוצאת מטר בשם "הבחירה - אפילו בגיהנום התקווה יכולה לפרוח", 2022.
* The Gift - 12 Lessons to Save Your Life . Ebury Publishing, 2020, 

==קישורים חיצוניים==
* 
* 

== הערות שוליים ==

קטגוריה:יהודיות הונגריות
קטגוריה:אסירים במחנה הריכוז מאוטהאוזן
קטגוריה:מהגרות מהונגריה לארצות הברית
קטגוריה:פסיכולוגיות אמריקאיות
קטגוריה:פסיכולוגים אמריקאים
קטגוריה:אסירים במחנה הריכוז אושוויץ
קטגוריה:ניצולות השואה
קטגוריה:סופרות יהודיות אמריקאיות
קטגוריה:כותבות זיכרונות
קטגוריה:בוגרות אוניברסיטת טקסס באל פאסו
קטגוריה:בוגרי אוניברסיטת טקסס באל פאסו
קטגוריה:אמריקאיות שנולדו ב-1927
קטגוריה:אמריקאים שנולדו ב-1927